আবারও গেরুয়া রঙের বিতর্ক! কিছুদিন আগে উত্তর প্রদেশে হজ হাউসের বাইরের দেওয়ালে গেরুয়া রং করা নিয়ে বিতর্ক তৈরী হয়েছিল। এবার রাজ্যের শৌচাগারে গেরুয়া রং। যা নিয়ে ফের বিতর্ক তুঙ্গে। হজ হাউসকে গেরুয়া রঙে রাঙিয়ে তোলা হয়েছিল উত্তরপ্রদেশে। অবশ্য পরে পাল্টে সাদা রং করে দেওয়া হয়। সে রাজ্যের বাসিন্দারা সকলেই জানেন, মুখ্যমন্ত্রী যোগী আদিত্যানাথের পছন্দের রং গেরুয়া। তিনি নিজেও গেরুয়াধারী। আর তাই যত্রতত্র গেরুয়া রঙের ছোপ দিয়েই চলছে যোগীকে সন্তুষ্ট করার খেলা।